tartuNLP/wikipedia-smugri-20251201 huggingface dataset:
Calvin Fowler

Calvin Bernard "Cal" Fowler (11. helmikuuta 1940 Pittsburgh, Pennsylvania – 5. maaliskuuta 2013 Burlington, New Jersey) oli yhdysvaltalainen koripalloilija, olympiavoittaja ja Pan-Amerikan kisojen kultamitalisti.
Fowler pelasi Yhdysvaltain olympiakultaa Méxicossa 1968 voittaneessa joukkueessa sekä vuoden 1967 Pan-Amerikan kisojen kultajoukkueessa.
Fowler kuoli 73 vuoden ikäisenä 5. maaliskuuta 2013.
Täystyöllisyys

Täystyöllisyydellä tarkoitetaan kansantaloustieteessä:
Täystyöllisyys on perinteisen työväenliikkeen sosiaalinen tavoite, jota sosiaalidemokratia ajaa.
Michael Schrader

Michael Schrader (s. 1. heinäkuuta 1987 Duisburg) on saksalainen kymmenottelija. Hän edusti aiemmin LAV Bayer Uerdingenia ja nykyään TSV Bayer 04 Leverkusenia.
Schrader voitti alle 20-vuotiaiden Saksan-mestaruuden 2005. Hän keskeytti saman ikäluokan MM-kilpailuissa Pekingissä 2006. Seuraavana vuonna hän voitti alle 23-vuotiaiden Saksan-mestaruuden ja sijoittui kuudenneksi saman ikäluokan EM-kilpailuissa Debrecenissä. Pekingin olympialaisissa 2008 hän oli kymmenes. Hän voitti Götzisin kymmenottelun 2009 ja Saksan-mestaruuden 2010.
Schrader sai hopeaa Moskovan MM-kilpailuissa 2013 ennätyksellään 8670 pistettä.
Henkilökohtaiset ennätykset.
Lähteet: Tilastopaja, IAAF
My Life with Liberace

My Life with Liberace "(Behind the Candelabra)" on vuonna 2013 ensi-iltansa saanut Steven Soderberghin ohjaama draamaelokuva, joka kertoo showpianisti Liberacen ja hänen rakastajansa suhteesta 1980-luvulla. Elokuva perustuu Scott Thorsonin ja Alex Thorleifsonin muistelmiin "Behind the Candelabra: My Life with Liberace". Sen pääosissa ovat Michael Douglas Liberancen roolissa ja Matt Damon Scott Thorsonin roolissa. 
Elokuvan ensi-ilta oli Cannesin elokuvajuhlilla 2013 ja se oli ehdolla Kultaisen palmun saajaksi. Elokuva palkittiin parhaan minisarjan tai televisioelokuvan ja miespääosan (Michael Douglas) Golden Globella oltuaan ehdolla myös parhaasta miespääosasta (Matt Damon) ja miessivuosasta (Rob Lowe). Elokuva on ehdolla myös viidessä BAFTA -kategoriassa: miessivuosa (Matt Damon), sovitettu käsikirjoitus, lavastus, puvutus ja maskeeraus.
Vastaanotto.
"Ilta-Sanomien" TV-lehdessä Timo Kuismin antoi elokuvalle neljä tähteä viidestä ja luonnehti sitä hillittömäksi koomisen ja traagisen välillä tasapainoilevaksi muotokuvaksi, jossa Michael Douglas tekee roolista yhden uransa hienoimmista ja myös Matt Damon on uskomattoman hyvä..
Aleksandar Kozlina

Aleksandar Kozlina (20. joulukuuta 1938 Skrad, Jugoslavian kuningaskunta – 10. huhtikuuta 2013 Novi Sad) oli Jugoslaviaa edustanut jalkapalloilija ja olympiavoittaja.
Jalkapalloilijanurallaan Jugoslavian lisäksi Belgiassa ja Saksassa pelannut Kozlina kuului Jugoslavian maajoukkueeseen sen voittaessa olympiakultaa Roomassa 1960. Yhteensä hän pelasi maajoukkueessa yhdeksässä ottelussa.
Kozlina kuoli Novi Sadissa 10. huhtikuuta 2013, 74-vuotiaana.
Enthiran

Enthiran (suomeksi ”Robotti”) on vuonna 2010 ilmestynyt intialainen tamilinkielinen tieteiselokuva, jonka on ohjannut Shankar. Pääosia näyttelevät Rajinikanth kaksoisroolissa, Aishwarya Rai ja Danny Denzongpa. Musiikin on säveltänyt A. R. Rahman. Elokuva sai ensi-iltansa 1. lokakuuta 2010, myös dubattuna hindiksi nimellä "Robot" ja teluguksi nimellä "Robo".
"Enthiran" saavutti suuren suosion Intiassa ja sen ulkopuolella. Se esitettiin Suomessa Rakkautta ja anarkiaa -elokuvafestivaaleilla.
Jatko-osa.
Elokuvan jatko-osa "2.0" sai ensi-iltansa 29. marraskuuta 2018. Pääosia näyttelivät Rajinikanth, Akshay Kumar ja Amy Jackson.
Jelena Genčić

Jelena Genčić (, 9. lokakuuta 1936 Belgrad, Jugoslavian kuningaskunta – 1. kesäkuuta 2013 Belgrad, Serbia) oli Jugoslaviaa edustanut käsipalloilija, tennispelaaja ja -valmentaja.
Käsipalloilijana Genčić saavutti Jugoslavian maajoukkueessa MM-pronssia vuoden 1957 kotikisoista. Myöhemmin hän toimi tennisvalmentajana toimien muun muassa Novak Đokovićin ensimmäisenä valmentajana. Genčić kuoli Belgradissa 1. kesäkuuta 2013, 76-vuotiaana.
Arthur Collingsworth

Arthur J. Collingsworth (28. helmikuuta 1944 – 23. heinäkuuta 2013) oli yhdysvaltalainen kiinteistösijoittaja ja filantrooppi Kaliforniasta. Hänen merkittävä ansionsa on, että kun akateemikko Pekka Jauho sai idean Millennium-teknologiapalkinnosta, hän kannusti sen perustamiseen.
Collingsworth on toiminut muun muassa Youth for Understanding Internationalin kansainvälisen koululaisvaihto-ohjelman varapuheenjohtajana, Tokiossa toimivan YK-yliopiston virkamiehenä, Lontoossa toimivan YK-yliopiston johtajana, lontoolaisen Royal Institute of International Affairs neuvonantajana, Helsingissä toimivan World Institute for Development Economic Researchin neuvontanajana sekä W. K. Kellogg Foundationin neuvonantajana.
Mallard (veturi)

LNER Class A4 Mallard, No 4468, lempinimeltään "The Blue Streak" () on höyryveturi, joka pitää nimissään höyryvetureiden nopeusennätystä.
Britanniassa 3. maaliskuuta 1938 numerolla 4468 (myöhemmin 60022) valmistunut "A4 Pacific Mallard" suunniteltiin nimenomaisesti rikkomaan saksalaisten 11. toukokuuta 1936 "Borsig DRG 05" -veturilla saavuttama höyryvetureiden nopeusennätys – 200,4 kilometriä tunnissa. Suunnittelun päävastuu lankesi Nigel Gresleylle, joka tuolloin toimi London and North Eastern Railwayn pääsuunnittelijana.
Mallardiin tehtiin monia perinteisistä malleista poikkeavia ratkaisuja: höyrypainetta kasvatettiin ja virtaviivaistuksia tehtiin sekä koko veturin runkoon ilmanvastuksen pienentämiseksi että höyryputkien sisälle höyryvirtausten vastusten minimoimiseksi. Mallard oli myös ensimmäinen veturi, jossa hyödynnettiin suomalaisen Kyösti Kylälän kehitystyöhön perustuvaa Kylchap-tekniikkaa. Perinteisten, molemmille pyörästöille erikseen suunnattujen sylinterien ongelmana oli ollut sen junaa keikuttava vaikutus. Gresleyn neronleimaus oli pyörien väliin sijoitettu kolmas sylinteri, joka sekä vakautti junaa että vähensi raiteisiin kohdistuvaa rasitusta. Ja mikä tärkeintä – se myös lisäsi junan tehoa.
Ennätysajo suoritettiin Granthamin ja Peterboroughin välisellä rataosuudella. Kaarteiden ja käynnissä olleiden ratatöiden vuoksi käytettävissä oli ainoastaan 24 kilometrin pituinen suora osuus, jolle ennätysyritys sijoitettiin. Virallinen nopeusennätys kirjattiin lukemiin 202,77 kilometriä tunnissa.
Veturin saavutettua ennätysnopeus se hajosi palasiksi. Ennätysnopeus kuitenkin suoritettiin veturin vielä ollessa kasassa, joten ennätys kirjattiin ylös ja virallistettiin.
Mallard oli ennätysajonsa jälkeen normaalissa rataliikenteessä aina vuoteen 1963, johon mennessä se oli taittanut kiskoja 2,4 miljoonaa kilometriä. Nykyään Mallard () on esillä National Railway Museumissa Yorkissa, Englannissa.
Mallard jäi käytöltään pieni-ikäiseksi vikojen takia.
Porin keskustaajama

Porin keskustaajama () on asukasluvultaan Suomen kahdeksanneksi suurin taajama. Vuoden 2022 lopussa sen väkimäärä oli Tilastokeskuksen mukaan 82 956. Porin, Ulvilan, Nakkilan ja Harjavallan kuntien alueille sijoittuvan taajaman pinta-ala on 122,70 km² ja väestötiheys 671,1 as/km².
Porin keskustaajama ulottuu Kokemäenjokea seuraten noin 35 kilometrin pituisena kapeana nauhana Porin Ulasoorin kaupunginosasta Harjavallan Merstolaan. Vielä vuonna 2005 Tilastokeskus määritteli siihen kuuluvaksi myös Meri-Porin alueen, jolloin taajaman asukasluku oli yli 93 000. Meri-Pori esiintyy Porin kaupunkiseudun keskustaajaman osana myös Suomen ympäristökeskuksen vuonna 2010 laatimassa rajauksessa. Nykyisin kuitenkin Meri-Porin alueella sijaitsee useampia erillisiä taajamia.
Porin keskustaajaman väkiluku on ollut tasaisessa kasvussa koko 2000-luvun ajan. Vuosina 2000–2005 kasvu oli asukaslukuun suhteutettuna suurinta Suomen keskustaajamien joukossa.
Taajaman väestö kunnittain.
Tiedot ovat ajankohdan 31.12.2021 ja 1.1.2022 voimaan astuneen kuntajaon mukaiset.
Sisältö

Sisältö tarkoittaa ainesta tai kokonaisuutta, jonka rajaa ympäristöstä jonkinlainen muoto. Ilman rajaavaa muotoa sisältö ei välttämättä ole miellettävissä tai havaittavissa. Sisällöllä voidaan tarkoittaa konkreettisesti esimerkiksi astian sisältöä tai abstraktimmin jonkin informaation kantajan merkitys- tai ajatussisältöä. Merkitys- tai ajatussisältöjä tarkastelee merkkeinä semiotiikka ja tietona filosofiaan kuuluva tietoteoria.
Taiteessa.
Sisältö viittaa tavallisesti teoksen aiheeseen, merkitykseen tai tarkoitukseen, vastakohtana muodolle. Nykytaiteessa toisiaan seuraavat uudistukset impressionismista alkaen ovat ohjanneet keskustelua siihen, että muoto on ollut usein etusijalla sisältöön nähden. Perinteisistä taiteen muodoista irtautumista erityisen radikaalisti 1960- ja 1970-luvuilla seurasi käsitetaide, jonka piiristä nousi teoksia, joissa muoto ja sisältö sulautuivat uudella tavalla.
Tiedonjärjestäminen ja sisältö.
Tiedonjärjestämiseksi kutsutaan erilaisten informaation kantajien, dokumenttien, systemaattista organisointia ennalta päätettyjen periaatteiden mukaan. Tiedonjärjestämisen osa-alueista erityisesti luokittamista ja indeksointia pidetään dokumenttien sisältöön kohdistuvana kuvailuna. Vastaavasti dokumenttien kuvailu- ja tunnistetietojen tallentamista kutsutaan luetteloinniksi. Dokumentin ja aiheiksi käsitettävän sisällön välisestä suhteesta käytetään sisällönkuvailun teoriassa käsitettä aboutness (suomeksi 'mieli' tai 'jostaisuus').
Luokkakäsitteiden sisältö.
Sellaiset käsitteet, jotka eivät osoita jotakin tiettyä yksittäistä oliota, vaan kuvaavat jotain ominaisuutta ovat luokkakäsitteitä. Luokkakäsitteen sisältö tarkoittaa käsitteen määrittelemien olioiden yhteisiä ominaisuuksia.
Sisältö ja digitaalisuus.
Sisällön asema erillisenä näkökulmana kokonaisuuteen on korostunut digitalisoitumisen mahdollistaessa useiden eri esitysmuotojen tuottamisen periaatteessa samasta lähtökohtaideasta tai -aineksesta. Etsittäessä käyttöä tieto- ja mediatekniikan tarjoamille mahdollisuuksille on lanseerattu sisältötuotannon, -teollisuuden ja -markkinoinnin käsitteet kuvaamaan digitaalisen median käyttämää ainesta tuottavia tai jakavia prosesseja ja rakenteita.
Suomen kauppa- ja teollisuusministeriön tilaamassa sisältötuotantoselvityksessä vuodelta 1997 sisältö jaettiin 'ydinsisältöön' ja 'ohjelmoituun sisältöön'. Ydinsisällön määriteltiin perustuvan "luovaan prosessiin tai tietoon". Ydinsisältö kuvattiin kokonaisuudeksi, johon liittyi osa-alueita ideasta käsikirjoitukseen, visuaalisiin ja äänielementteihin sekä tekstiin. Ohjelmoidun sisällön ajateltiin olevan sisältöön liittyvää ohjelmakoodia.
Miss Me

Miss Me on ruotsalais-kongolialais laulaja-lauluntekijä Mohombin kappale hänen ensimmäiseltä, MoveMeant-studioalbumilta. Kappaleella duetoi myös Nelly. Kappale julkaistiin singlenä 28. lokakuuta 2010 ja sen ovat sanoittaneet RedOne, AJ Junior, Mohombi, Ilya S., ja Cornell Haynes Jr. sekä tuottanut RedOne. Kappaleen toistaiseksi ainoaksi listasaavutukseksi on jäänyt Britannian singlelistan 66. sija.
Kappaleet.
Digital Download
Rico Freimuth

Rico Freimuth (s. 14. maaliskuuta 1988 Potsdam, Saksan demokraattinen tasavalta) on saksalainen kymmenottelija.
Freimuth sai pronssia alle 20-vuotiaiden EM-kilpailuissa Hengelossa 2007 pistein 7524. Hän sijoittui kymmenenneksi Kaunasin alle 23-vuotiaiden EM-kilpailuissa 2009. Hän keskeytti Daegun MM-kilpailuissa 2011. Lontoon olympialaisissa 2012 hän sijoittui kuudenneksi pistein 8320. Moskovan MM-kilpailuissa 2013 ja Zürichin EM-kilpailuissa 2014 hän oli seitsemäs.
Freimuth saavutti kymmenottelussa pronssia Pekingin MM-kilpailuissa 2015 ennätyspisteillään 8561. Hän keskeytti Rio de Janeiron olympialaisissa 2016. Lontoon MM-kilpailuissa 2017 hän sai hopeaa pistein 8564.
Henkilökohtaiset ennätykset.
Lähteet: Tilastopaja, IAAF
Dirty Situation

Dirty Situation on ruotsalais-kongolialaisen laulaja-lauluntekijä Mohombin kappale hänen ensimmäiseltä, MoveMeant-studioalbumilta. Kappale julkaistiin singlenä 22. marraskuuta 2010 ja sillä duetoi Akon. Kappaleen sanoittivat RedOne, AJ Junior, Mohombi, ja Bilal "The Chef" sekä tuotti RedOne.
Kappaleet.
Digitaalinen lataus
Heinäjoen silta

Heinäjoen silta on kivinen museosilta Pihtiputaan keskustassa. Silta on kaksiaukkoinen holvisilta, joka on rakennettu lohkokivistä vuosina 1923–1924 ja otettu museosillaksi vuonna 1982. Nelostie kulki sillan kautta vuoteen 1962, jolloin sen liikenne siirtyi uudelle sillalle. Nykyään sillan ylittää yhdystie 16953.
Siilan kokonaispituus on 41,3 metriä ja hyötyleveys 4,9 metriä. Sillan aukot ovat 13-metriset. Heinäjoen silta sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin teemakohteessa ”museosillat”.
Rakentaminen.
Vuoden 1908 syyskuussa Pihtiputaalla selvitettiin mahdollisuutta korvata vanha puusilta kivisillalla, ja kivisillan rakentamispäätös tehtiin vielä saman vuoden joulukuussa. Silta sijoittuisi puusillasta ylävirtaan eli Alvajärven suuntaan. Sillan rakentamisvelvollisuus oli pihtiputaalaisilla. Tulossa oli uusi tielaki, jonka perusteella yleisten teiden sillat siirtyvät valtion hoitoon. Huonokuntoiset sillat oli kuitenkin korjattava tai uusittava.
Neuvottelut Tie- ja vesirakennusten ylihallituksen kanssa eivät sujuneet yhtä ripeästi. Osapuolilla oli erilaiset näkökannat siltatyypin, sillan paikan ja alikulkukorkeuden suhteen eikä kustannuksistakaan päästy heti yksimielisyyteen. Insinööri Tennberg sai siltasuunnitelman valmiiksi vuonna 1915. Maailmansotakin viivästytti rakentamisen aloitusta, koska rautaa ja sementtiä ei silloin saanut helposti. Tarjouspyynnöt lähetettiin urakoitsijoille loppukesästä 1922. Sillan sai rakentaakseen kivialan yritys Ab Granit Oy. Rakennuskivi saatiin paikkakunnalta. Granit aloitti rakennustyöt kesällä 1923. Siltapaikkaa oli tosin jouduttu vielä siirtämään pohjaolosuhteiden takia, ja viimeiset muutokset suunnitelmiin hyväksytettiin lokakuussa 1923.
Rakentamistyö oli sillan perustusten osalla vaikeaa, sillä paineellinen pohjavesi ja vedenalaiset valut tuottivat hankaluuksia. Näistä taasen seurasi se, että työmaan vastaava rakennusmestari vaihtui monta kertaa. Rakentaminen sujui nopeammin perustusten valmistuttua, ja silta valmistui marraskuussa 1924, vaikka kivirakentaminen oli vielä tuolloin pääosin käsityötä. Lopputarkastuksessa oli tullut esiin puutteita, jotka korjattiin vuoden 1926 loppuun mennessä. Lisävahvistuksia tehtiin vielä seuraavan vuoden lokakuussa, ja vasta sitten silta oli siinä kunnossa, että TVH saattoi ottaa sen lopullisesti vastaan.
Silta oli muihin kivisiltoihin verrattuna kallis ja tuotti urakoitsijalleen tappiota yli 60 000 markkaa. Sillan kokonaiskustannus oli runsas 600 000 markkaa. Työn jälki oli kuitenkin laadukasta, ja siltatyömaa oli tärkeä työllistäjä paikkakunnalla, vaikka kivenhakkaajat tulivatkin muualta.
Nykytila.
Silta on säilynyt hyvin. Se on kapea: kaiteiden väli on vain 4,9 metriä. Sillalla onkin osoitettu väistämisvelvollisuus liikennemerkein, ja sillä on nopeusrajoitus. Päällystystöiden takia sillan pinta on noussut parillakymmenellä sentillä. Kaiteet on uusittu, mutta ne ovat alkuperäisen suunnitelman kaltaiset.
Irmela Mensah-Schramm

Irmela Mensah-Schramm (s. 1945 Stuttgart) on berliiniläinen ihmisoikeusaktivisti. Hän on vuosia poistanut ja peittänyt rasistisia graffiteja Berliinissä. Flow-festivaalille 2013 hän teki yhteisötaideteoksen suomalaisten taiteilijoiden kanssa.
Lähteet.
http://www.nelonen.fi/uutiset/viihde/1101087-flow-festivaalilla-maalattiin-taidetta-vihaa-vastaan
Rajakiven kalliomaalaus

Rajakiven kalliomaalaus sijaitsee Konniveden rannalla Heinolassa Päijät-Hämeessä. Tämän pienen yksikuvioisen kalliomaalauksen löysivät Hannu Poutiainen ja Janne Kinnunen vuonna 2003.
Sijainti.
Maalaus sijaitsee Rajakivi-nimisessä siirtolohkareessa Konniveden pohjoispäässä Ulappaselän itärannalla Koivulahden pohjukassa. Siirtolohkareen korkeus on 6,5 metriä ja sijaitsee noin 60 metriä järvenrannasta, mutta se näkyy selvästi lahdelle. 
Maalaus on tehty 1,3 metrin korkeudelle ilmeisesti maanpinnalla seisten, joten sen ajoittamiseen ei voi käyttää maankohoamisesta johtuvaa rannansiirtymäkronologiaa. Maalaus on lahdenpuoleisella sivulla eli itäkoillisessa.
Maalaus.
Maalaus on pieni punamultaläiskä, joka ei voi olla kallion luontaista värjäytymää. Sen muoto on epäsäännöllisen pyöreä ja on mitoiltaan 14×17 senttimetriä. Sen sanotaan esittävän vasemman käden painaumaa, mutta sormien jälkien puuttuminen tekee tunnistamisen epävarmaksi.
Tomorrow We Die ∆live

Tomorrow We Die ∆live on Born of Osirisin kolmas studioalbumi, joka julkaistiin 20. toukokuuta 2013.
Albumin kappaleet "M∆CHINE" ja "Divergency" julkaistiin digitaalisina singleinä.
Scoopshot

Scoopshot on suomalaisen P2S Media Group Oy:n kehittämä älypuhelinsovellus ja sen ympärille rakentuva kuvatoimistopalvelu, joka pyrkii joukkouttamaan uutiskuvausta ja muuta valokuvausta.
Sovelluksen käyttäjät voivat ottaa kamerapuhelimellaan kuvia joko kohtaamistaan uutistapahtumista tai Scoopshot-sovelluksen ilmoittamista muista ajankohtaisista kuvaustehtävistä, joista palvelussa mukana olevat mediat tai muut yritykset tarvitsevat tuoretta kuvamateriaalia. Kuvan mukana menee palveluun tieto myös kuvauspaikasta ja -ajasta. Jos kuvaajan palveluun lataama kuva menee kaupaksi, myös kuvauspalkkion laskutus ja maksu hoidetaan älypuhelimen, sähköpostin ja tilisiirtojen välityksellä. Scoopshot ottaa kaupasta oman provisionsa.
Scoopshot julkaistiin helmikuussa 2011. Scoopshotin avulla esimerkiksi kansainvälinen Metro-kaupunkilehtiketju on värvännyt lukijoitaan ottamaan sille kuvia annetuista aiheista. P2S Media Group kertoi elokuussa 2013 Scoopshotin käyttäjinä olevan 280 000 valokuvaajaa yli 170 maassa. Scoopshot-palvelua käytti 60 mediaa ympäri maailman. Metro-lehtien lisäksi näitä ovat saksalainen WAZ Media Group, brittiläinen Daily Star, hollantilainen De Persgroep, freelance-journalismipalvelu Ebyline, turkkilainen Hürriyet, ruotsalainen Expressen ja suomalaiset MTV3 ja Fonecta.
Kesällä 2013 maailman tiettävästi parhaiten kuviaan myyvä kuvatoimistokuvaaja, tanskalainen Yuri Arcurs sijoitti Scoopshotiin vajaat miljoona euroa. Hän uskoo kuvapankkien muuttuvan hakupalveluista kohti sitä, että kuvia teetetään ihmisillä tehtävien avulla. Sijoituksen lisäksi hän tuo P2S Media Groupille asiantuntemustaan valokuvabisneksestä. Marraskuussa 2013 kerrottiin Scoopshotin keränneen 2,9 miljoonan euron pääomasijoituksen Conor Venture Partnersilta, Suomen Teollisuussijoitukselta ja yhtiön aiemmilta omistajilta. Sijoituksen avulla yhtiö aikoo kasvattaa myyntihenkilöstöään Yhdysvalloissa ja Britanniassa.
Scoopshot-sovellus toimii iPhone-, Android- ja Windows Phone -puhelimissa.
Scoopshot Pro.
Syksyllä 2015 Scoopshot aloitti perinteisten ammattivalokuvaajien ja kuvapankkien väliin asemoidun ammattikuvaajien ja heidän ottamiensa valokuvien välityspalvelun, Scoopshot Pron. Se on valokuvaajille ilmainen, kun taas kuvien ostajat maksavat kuvista kuvaajalle ja Scoopshot hoitaa maksuliikenteen ja varmistaa sen ennakkomaksulla kuvaajalle. Scoopshot Pro -palveluun oli marraskuussa 2015 liittynyt 1 800 ammattivalokuvaajaa 55 maassa.
Dominic Thiem

Dominic Thiem (s. 3. syyskuuta 1993 Wiener Neustadt) on itävaltalainen tennispelaaja. Parhaimmillaan hän on ollut kaksinpelissä ATP-listan kolmas, jolle sijalle hän nousi ensimmäisen kerran maaliskuussa 2020.
Junioreiden maailmanlistalla Thiem oli parhaimmillaan toisena tammikuussa 2011.
Vuosina 2018 ja 2019 Thiem eteni Ranskan avointen miesten kaksinpelin loppuotteluun, joissa molemmissa hän hävisi Rafael Nadalille. Jälkimmäisessä loppuottelussa hän voitti yhden erän.
Thiem on voittanut 17 ATP-turnausta. Ensimmäisen Masters-tason ATP-turnausvoittonsa hän saavutti Indian Wellsissä maaliskuussa 2019 voitettuaan loppuottelussa Roger Federerin 3–6, 6–3, 7–5. Ensimmäisen grand slam -turnausvoittonsa Thiem saavutti Yhdysvaltain avoimissa 2020, missä hän päihitti loppuottelussa Alexander Zverevin viisieräisessä ottelussa.
Thiem lopetti uransa kauden 2024 jälkeen.
Sadonkorjuu

Sadonkorjuu on viljelykasvien sadon talteenottoa. Riippuu kasvilajista ja viljelysten sijainnista, milloin on oikea aika sadonkorjuulle.
Sadonkorjuuajat Suomessa.
Sadonkorjuuajat vaihtelevat Suomessa keskikesästä syksyyn kasvilajien mukaan. Esimerkiksi marjoista mansikat kypsyvät yleensä heinäkuun alussa, vadelmat heinä-elokuussa ja mustaherukat elokuussa. Sijainti Suomen alueella vaikuttaa selvästi sadonkorjuuaikoihin syksyllä. Pohjois-Suomessa, missä talvi tulee aikaisemmin kuin Etelä-Suomessa, sadonkorjuu täytyy tehdä viimeistään syyskuun puolivälissä, kun taas eteläisessä Suomessa sadonkorjuu voidaan jättää lokakuulle. Kasvilajit, jotka eivät kestä hallaa tai pakkasta on otettava talteen aikaisemmin kuin vähemmän arat lajit.
Sadonkorjuumenetelmät.
Kauppapuutarhoissa sato korjataan joskus suoraan pakkauksiin, joissa tuotteet myydään. Esimerkiksi vadelmat kerätään suoraan ropeisiin, joissa ne myydään. Mansikat puolestaan kerätään koppiin, joista ne pannaan myöhemmin suurempiin laatikoihin. Myös vihanneksia ja juureksia kerätään ensin koppiin ja pannaan myöhemmin suurempiin laatikoihin tai astioihin. Yrttejä voidaan kerätä pitkin kasvukautta leikkaamalla niitä. Tällöin kuitenkin jätetään osa kasvustoa kasvamaan, jotta syntyy uutta kasvustoa.
Suurilla puutarhoilla sato saatetaan korjata koneellisesti. Kotipuutarhuri kuitenkin yleensä korjaa sadon käsin tai puutarhatyökalujen avulla.
Vilja korjataan leikkuupuimurilla. Viljan sadonkorjuu tehdään lyhyessä ajassa. Säilörehu korjataan traktoriin kytketyllä rehusilppurilla ja perävaunulla.
Jotkut hedelmät kypsyvät sadonkorjuun jälkeenkin. Näin ei kuitenkaan ole kaikkien hedelmien ja marjojen osalta, joten monet hedelmät ja marjat täytyy kerätä kypsinä.
Sadonkorjuun jälkeen.
Sadonkorjuun jälkeen juurekset ja peruna viedään kotipuutarhoissa kellariin. Myös vähintään yhden kuukauden varastointia kestäviä vihanneksia varastoidaan.
Marjat voidaan pakastaa tai säilöä esimerkiksi hillona. Yrtit saadaan säilymään kuivaamalla.
M∆CHINE

M∆CHINE on yhdysvaltalaisen progressiivista metallia ja deathcorea soittavan yhtyeen Born of Osiriksen vuonna 2013 ilmestynyt kappale albumilta "Tomorrow We Die ∆live".
Kappale julkaistiin digitaalisena singlenä Sumerian Recordsin YouTube-sivuilla 25. kesäkuuta 2013.
Plumb

Tiffany Arbuckle Lee (s. 9. maaliskuuta 1975), taiteilijanimeltään Plumb, on yhdysvaltalainen laulaja-lauluntekijä. Aluksi hän oli osa "Plumb" -nimistä yhtyettä, kunnes siirtyi soolouralle, ja piti saman nimen käytössään. Hän on julkaissut kuusi studioalbumia.
Wake Me Up!

Wake Me Up! on ruotsalaisen DJ:n, Aviciin kesäkuussa 2013 ilmestynyt kappale. Se julkaistiin ensimmäisenä singlenä hänen syyskuussa 2013 julkaistulta "True"-albumiltaan.
Single debytoi ykkössijalla Britannian singlelistalla, kun sitä myytiin viikon aikana 267 000 kappaletta. Yhteensä singleä on myyty yli 500 000 kappaletta Britanniassa. Kappale ylsi myös Suomessa lataus- ja singlelistan kärkisijalle.
"Wake Me Up!" oli Spotifyn toiseksi kuunnelluin kappale maailmanlaajuisesti vuonna 2013. Suomessa kappale oli kuunnelluin.
Kappaleen laulaa yhdysvaltalainen Aloe Blacc.
Reilly Smith

Reilly Smith (s. 1. huhtikuuta 1991 Mimico, Ontario, Kanada) on kanadalainen jääkiekkohyökkääjä, joka edustaa NHL-joukkue Vegas Golden Knightsia.
Smith aloitti NHL-uransa vuonna 2012 Dallas Starsissa, joka oli varannut hänet varausnumerolla 69 vuonna 2009. Dallasista hän siirtyi kesällä 2013 Boston Bruinsiin ja sieltä edelleen kesällä 2015 pelaajakaupan mukana Florida Panthersiin. Kesällä 2017 uusi NHL-seura Vegas Golden Knights varasi Smithin Floridasta NHL:n laajennusvarauksessa.
Kesäkuussa 2023 Golden Knights kauppasi Smithin Pittsburgh Penguinsiin vaihdossa kolmannen kierroksen varausvuoroon vuoden 2024 varaustilaisuudessa.
Heinäkuussa 2024 Penguins kauppasi Smithin New York Rangersiin vaihdossa toisen kierroksen varavuoroon vuoden 2027 varaustilaisuudessa ja viidennen kierroksen varausvuoroon vuoden 2025 varaustilaisuudessa. 
Maaliskuussa 2025 Rangers kauppasi Smithin takaisin Golden Knightsiin vaihdossa Brendan Brissoniin ja kolmannen kierroksen varausvuoroon vuoden 2025 varaustilaisuudessa. 
Reilly Smithin isoveli Brendan on myös jääkiekkoilija.
Patakallion kalliomaalaus

Patakallion kalliomaalaus sijaitsee Karijärven rantakalliossa entisessä Jaalassa, nykyisessä Kouvolassa Kymenlaakson maakunnassa. Maalauksen löysi Timo Miettinen vuonna 1978.
Sijainti.
Kalliomaalaus sijaitsee Karijärven kaakkoisrannalla Kaajärven väliin jäävällä kannaksella, jonka muodostaa Kariharju. Noin 200 metrin päässä etelään sijaitsee Karijärven laskujoki, joka laskee vedet Kaajärven ja Myllyjoen kautta lopulta Kymijokeen.
Rapakivikallio on varsin korkea ja pystysuuntaan lohjennut useaan halkeamaan. Irronneet kivipaadet ovat jättäneet tasaisia ylhäältä ulospäin kaltevia kalliopintoja. Erään pystyhalkeaman reunassa, noin 1,5 metriä vedenpinnasta, erottuu haaleaksi kulunut punavärijälki, jota arvellaan kalliomaalaukseksi. Kallion nimi "Patakallio" liittyy kalliossa olevaan maljamaiseen syvennykseen, joka voi olla jääkauden sulamisvesien aiheuttama 4 metriä halkaisijaltaan oleva hiidenkirnun alku.
Maalaus.
Maalaus aiheuttaa tarkkailijoissa ristiriitaisia tulkintoja. Koska maalaus on haalistunut pahasti ja kalliossa on luontaisestikin hematiitin aiheuttamia värjäymiä, jakaantuvat käsitykset kahtia. Jotkut erottavat maaliläiskästä ihmishahmon. Ihmishahmo, jos se sellainen on tosiaan ollut, on katkelmallinen ja hyvin haalistunut.
Ihmishahmon pää vaikuttaa maalatun renkaaksi. Kaularangan ja vartalo on ilmeisesti maalattu viivalla, mutta se on kulunut pois lukuun ottamatta joitakin jäänteitä, jotka eivät vakuuta kaikkia. Sopivasta kohtaa vaikuttaisivat laskeutuvan viistosti alaspäin käsiä kuvaavat heikosti säilyneet vedot. Myös jalat on voitu maalata samalla tavalla, suorina vetoina, mikä on harvinaista suomalaisissa kalliomaalauksissa. Tummempana punaisena kohtana erottuu suoraan alaspäin vartalon jatke, joka viittaa miehen sukupuolielimeen.
Cinderella – Tuhkimon tarina

Cinderella – Tuhkimon tarina () on vuonna 2015 ensi-iltansa saanut Kenneth Branaghin ohjaama romanttinen fantasiaelokuva. Elokuva perustuu Charles Perraultin satuun "Tuhkimo" ja vuoden 1950 animaatioelokuvaan "Tuhkimo". Elokuvassa Tuhkimoa näyttelee Lily James ja Cate Blanchett näyttelee pahaa äitipuolta. 
Elokuva sai ensi-iltansa Yhdysvalloissa ja Suomessa 13. maaliskuuta 2015.
Näyttelijät.
Suomenkielisen version sivurooleista vastaavat Tero Koponen, Aku Laitinen ja Pinja Rautio. Käännöksestä ja ohjauksesta vastaa Markus Bäckman.
Julkaisu.
Elokuvan ensimmäinen teaser traileri julkaistiin 15. toukokuuta 2014. 
Vastaanotto.
Valtaosa kriitikoista suhtautui elokuvaan positiivisesti. Metacritic on antanut elokuvalle arvosanan 67/100, joka perustuu 47 kriitikon antamien arvosanojen keskiarvoon. Helsingin Sanomien Anne Möttölä antoi elokuvalle neljä tähteä viidestä ja kehui elokuvan näyttelijäsuorituksia sekä erityisesti elokuvan puvustusta ja lavastusta. Hän kirjoittaa arvostelussaan ”puvustaja Sandy Powellin luomukset ovat suorastaan ihmeellisiä: värikkäitä, leikkisiä ja yltäkylläisen romanttisia. Yhdessä lavastaja Dante Ferrettin yksityiskohtaisen työn kanssa ne saavat valkokankaan hehkumaan. "Cinderella – Tuhkimon tarina" on nautinto.”
Elokuva on tammikuuhun 2016 mennessä tuottanut maailmanlaajuisesti noin 542,7 miljoonaa dollaria.
Aiheesta muualla.
D’oïl-kielet

D’oïl-kielet () on yleisnimitys romaanisten kielten Pohjois-Ranskassa keskiajalla puhutuille murteille. D’oïl-kieliä vastaava murreryhmä on Etelä-Ranskassa puhutut d’oc-kielet. Näiden murreryhmien maantieteellinen raja alkoi kehittyä jo myöhäisantiikin aikana ja kulkee Loirejoen keski-ja alajuoksulla sisältäen Lyonin ja Genèven kaupungit. D’oïl-kielten pohjalta muodostui muinaisranskan kieli, ja sitten – Pariisin murteen pohjalta – nykyranskan kieli.
Historia.
Pohjois-ja Etelä-Ranskan murteiden ero on pitkälti seurausta ilmastosta, etnografisista, geneettisistä ja kulttuurisista eroavaisuuksista eri gallo-roomalaisen väestöjen ja Pohjois-ja Etelä-Gallian välillä jo roomalaisten vallan aikana. Etelä-Ranskassa roomalaistuminen alkoi aikaisemmin ja oli selvempi kuin pohjoisessa, jonka murteissa säilyi paljon alkuperäisiä kelttiläisiä elementtejä, joihin vaikutti 500-luvulla germaaniset kielet kansainvaelluksen takia. Erityisen voimakas germaaninen vaikutus näkyy Belgiassa puhutuissa murteissa.
Kehittyminen.
Pohjois-Gallian nopean foneettisen kehityksen takia d’oïl-kielten puhujat hyvin nopeasti lakkasivat ymmärtämästä klassista latinaa ja joutuivat luomaan oman kirjakielen. Näin keskiajalla syntyi ja kehittyi muinaisnormannin kieli, joka myöhemmin levisi Englantiin nimellä anglonormannin kieli ja Ranskassa syntyi Picardin kieli, Gallo-kieli ja monia muita murteita. Näillä murteilla oli yhteinen kirjakieli, muinaisranska. Aluksi d’oïl-kielet olivat vaarassa hävitä kilpailun d’oc-kielille, sillä nämä muistuttivat enemmän klassista latinaa. 1300-luvulla kuitenkin tapahtui käänne ja d’oïl-kielet saivat vallitsevan aseman. Myöhemmin uudeksi kirjakieleksi vakiintui Pariisin murteeseen perustuva kirjakieli, josta syntyi nykyranskan kieli. Yleisen koulutusjärjestelmän ja median takia d’oïl-kielet ovat syrjäyttäneet etelän murteet lähes kokonaan. Etelässä puhutussa kielessä kuitenkin on useita lainoja d’oc-kielistä.
Terminologia.
Termi ”Langues d’oïl” syntyi 1100-luvulla vääristyneestä latinalaisesta lauseesta ”lingua de hoc ille”, joka kirjaimellisesti tarkoittaa kieltä, jossa sana ”kyllä” on ”hoc ille”. Pohjois-Galliassa tämä muuntui muotoon ”oïl”, joka on nykyranskassa ”oui” (kyllä). Tämän termin popularisoi italialainen kirjailija Dante Alighieri, joka tutki kyllä-sanan eroja eri romaanisissa kielissä. Ok (latinan sanasta hoc ”mikä”) ja ”oïl” (hoc ille) – tarkoittaa ”kyllä” molemmissa kielissä. Ok on edelleen käytössä provensaalissa.
Vsevolod Višnevski

Vsevolod Vitaljevitš Višnevski (; 21. joulukuuta 1900 Pietari – 28. helmikuuta 1951 Moskova) oli venäläinen neuvostokirjailija.
Maanmittarin perheeseen syntynyt Vsevolod Višnevski lähti 14-vuotiaana vapaaehtoisena ensimmäiseen maailmansotaan. Armeijassa hän liittyi bolševikkeihin ja osallistui lokakuun vallankumoukseen Pietarissa. Venäjän kansalaissodan aikana hän oli konekiväärimiehenä ensimmäisessä ratsuarmeijassa sekä komentajana ja poliittisena työntekijänä laivastossa.
Višnevskin ensimmäiset teokset ilmestyivät vuonna 1920. Vuonna 1924 hän julkaisi kansalaissotaa käsittelevän kertomuskokoelman. Kirjailijan ensimmäinen näytelmä, kansalaissotaan sijoittuva "Pervaja konnaja" (”Ensimmäinen ratsuarmeija”, 1929) herätti huomiota perinteitä rikkovalla rakenteellaan. Hänen voimakkaan poliittisista näytelmistään tunnetuin on Suomessakin esitetty "Optimistinen tragedia" ("Optimistitšeskaja tragedija", 1933). Se kuvaa naiskomissaarin johtaman anarkistisen merimiesjoukon kehitystä kurinalaiseksi joukko-osastoksi, joka lopulta tuhoutuu bolševikkien aatteiden puolesta. Višnevski laati myös käsikirjoituksen Jefim Dziganin elokuvaan "Kronstadt" ("My iz Kronštadta", 1936).
Kirjailija liittyi kommunistiseen puolueeseen vuonna 1937. Toisen maailmansodan aikana hän työskenteli sotakirjeenvaihtajana ja vuodesta 1944 "Znamja"-lehden toimittajana. Neuvostoliiton kulttuuripolitiikan kovennuttua vuoden 1946 lopussa hänestä tuli maan kirjailijaliiton varapääsihteeri. Vuonna 1949 Višnevski laati Stalinia ylistävän näytelmän "Nezabyvajemyi 1919-i" (”Unohtumaton vuosi 1919”), joka sai Stalin-palkinnon.. Hänet palkittiin myös kahdella Leninin kunniamerkillä.
Lily James

Lily James (oik. Lily Chloe Ninette Thomson, s. 5. huhtikuuta 1989 Esher, Surrey) on englantilainen näyttelijä.
Hänet tunnetaan muun muassa Lady Rose MacClaren roolista televisio­sarjassa "Downton Abbey" (2010–2015), josta hänet palkittiin parhaan draama­sarjan näyttelijä­kokoon­panon SAG:llä vuonna 2014. Hän näytteli Tuhkimoa vuoden 2015 elo­kuvassa "Cinderella – Tuhkimon tarina".
Vuonna 2018 James näytteli nuorta Donnaa musikaali­elo­kuvassa "".
Ura.
James valmistui Guildhall Shool of Music and Drama -korkea­koulusta vuonna 2010, mistä lähtien hän on esiintynyt sarjoissa ja myöhemmin myös elo­kuvissa. Läpi­murto­roolinsa hän teki jo tuolloin tunnetussa "Downton Abbey" -sarjassa esittäen aristo­kraatti­perheen sukulais­tyttöä Lady Rose McClarea.
James on Burberryn mainos­kasvo ja hän on esiintynyt myös itä­valtalaisen mineraali­vesiä myyvän Vöslauer -yrityksen mainoksissa. Hän esiintyi ensimmäistä kertaa Bur­berrylla kampanjoidessaan "My Bur­berry Black" -tuoksua vuonna 2016. Myöhemmin hän esiintyi Bur­berryn lyhyt­elo­kuvassa "The Tale of Thomas Burberry" ja kampanjoi toista tuoksuaan, "My Burberry Blushia", vuonna 2017.
BBC:n vuoden 2016 mini­sarjassa "Sota ja rauha" James esittää yhtä pää­henkilöistä, Natasha Rostovaa.
Yksityiselämä.
James seurustelee Queens of the Stone Age -yhtyeen basistin Michael Shumanin kanssa. Vuosina 2014–2019 hän seurusteli näyttelijä Matt Smithin kanssa.
Kokemäenjoenlaakson aluesuunnitelma

Kokemäenjoenlaakson aluesuunnitelma on arkkitehti Alvar Aallon vuonna 1942 valmistunut Kokemäenjokilaakson maankäyttöä käsitellyt suunnitelma. Se oli ensimmäinen Suomessa laadittu seutusuunnitelma. 
Aloite ja hankkeen käynnistyminen.
Suunnitelman alullepanijana oli vuonna 1940 A. Ahlström Osakeyhtiön silloinen pääjohtaja Harry Gullichsen, joka oli kiinnostunut talvisodassa menetettyjen alueiden teollisuuslaitosten sijoittamisesta Satakuntaan. Hänen aloitteestaan käynnistettiin yhteistyö Porin kaupungin sekä Porin maalaiskunnan, Noormarkun, Kullaan, Ulvilan, Nakkilan, Harjavallan ja Kokemäen kuntien edustajien kesken. Seutukaava tilattiin vielä samana vuonna Gullichsenin suosittelemalta Alvar Aallolta, joka oli aikaisemmin suunnitellut useita kohteita Ahlström-yhtiöille eri puolille maata. Aallon suunnitelman esikuvana kerrotaan olleen Yhdysvaltojen 1930-luvun New Dealin yhteydessä syntyneen Tennessee Valley Authorityn.
Sisältö.
Vuonna 1942 valmistunut aluesuunnitelma sisältää selostuksen karttaliitteineen alueesta, joka ulottuu jokea seuraten Kokemäeltä aina 60 kilometrin päähän Mäntyluodon satamaan saakka. Aallon suunnitelma perustui "nauhakaupunkiin", jota hän kuvasi "laajaksi kaupunkikäsitettä korkeammaksi yhdyskuntaportaaksi, jonka muodostaa laajalle levinnyt teollisen, agraarisen, liikenteellisen ja sivistyksellisen toiminnan yhdistelmä". Selostus käsitti muun muassa yhteenvedot Kokemäenjokilaakson maantieteestä, taloudesta ja historiasta sekä alustavat luonnokset ja piirustukset lopullista suunnitelmaa varten. Tarkemmat yksityiskohdat perusteluineen Aalto oli todennäköisesti laatinut yhteistyössä Harry Gullichsenin kanssa. Suunnitelman korkeimpana hallintoelimenä toimi päätoimikunta, johon kuuluivat kuntien viralliset edustajat. Jokainen komitean jäsen edusti oman paikkakuntansa asiantuntemusta.
Aluesuunnitelmassa ehdotettiin muun muassa Tampere-Pori-radan laajentamista kaksiraiteiseksi Kokemäen ja Mäntyluodon välillä sekä pohjoisesta Noormarkusta rannikon satamiin suuntautuvaa satamarautatietä. Noormarkussa oli Ahlström-yhtiöiden pääkonttori sekä tuotantolaitoksia. Lisäksi mainittiin Lahdesta Hämeenlinnan kautta Kokemäen Peipohjaan kulkeva uusi rata. Se käsitti myös ajatuksen Tampere-Pori-radan rinnalla kulkevasta maantiestä, josta käytettiin nimitystä "pikatie". Maankäytössä kiinnitettiin huomiota asutuksen ja teollisuuden sijoittumiseen sekä uusien maanviljelysalueiden saamiseen muun muassa soita kuivattamalla. 
Vaikutukset.
Vaikka Aallon suunnitelmaa ei milloinkaan toteutettu, kulkee esimerkiksi 1950- ja 1960-lukujen vaihteessa rakennettu Valtatie 2 Kokemäen ja Mäntyluodon välillä samalla paikalla, johon se on merkitty myös aluesuunnitelmassa. 2000-luvulla Aallon esittämä nauhakaupunki on ollut esillä muun muassa Ulvilan, Nakkilan, Harjavallan ja Kokemäen alustavasti suunnitelmissa olleen kuntaliitoksen yhteydessä
Pikkudrongo

Pikkudrongo ("Dicrurus ludwigii") on drongojen heimoon kuuluva varpuslintu.
Levinneisyys.
Pikkudrongoa tavataan laajalla alueella Saharan eteläpuolisessa Afrikassa. Sen kannankehitys on vakaa, ja se on luokiteltu elinvoimaiseksi.
Nicholas Latifi

Nicholas Latifi (s. 29. kesäkuuta 1995 Toronto, Kanada) on kanadalainen rata-autoilija, joka ajoi kausina – kilpakuljettajana Formula 1 -sarjassa Williams-tallissa.
Ura.
Latifi ajoi karting-sarjoissa vuodet 2008–2011. Vuonna 2012 Latifi kilpaili Italian Formula 3 -sarjassa voittaen yhden kilpailun sijoittuen sarjan seitsemänneksi. Vuonna 2013 Latifi kilpaili Euroopan Formula 3 -sarjassa sijoittuen sarjan 15:nneksi. Samana vuonna hän ajoi yksittäisiä kilpailuja Toyota Racing Series ja Britannian Formula 3 -sarjoissa. Vuonna 2014 Latifi jatkoi Euroopan F3 -sarjassa sijoittuen sarjan kymmenenneksi. Samana vuonna hän ajoi muutamia kilpailuja Formula Renault 3.5 -sarjassa. Hän saavutti 20 pistettä ja yhden kakkossijan sijoittuen sarjan 20:nneksi. Hän kilpaili samana vuonna myös kaksi kilpailua GP2-sarjassa saavuttamatta pisteitä.
Vuonna 2015 Latifi kilpaili täyden kauden FR 3.5 -sarjassa saavuttaen 55 pistettä sijoittuen sarjan 11:nneksi. Vuonna 2016 Latifi kilpaili täyden kauden GP2-sarjassa ajaen DAMS-tallissa. Hän ajoi yhden kerran palkintokorokkeelle ja saavutti koko kauden aikana 23 pistettä. Latifi jatkoi kaudella 2017, 2018 ja vielä 2019 Damsilla ajaen muutaman voiton.
Formula 1 -ura.
Vuonna Latifi kilpaili F1-sarjassa Williams-tallissa. Hänen parhaat sijoituksensa olivat kolme 11:ttä sijaa, jotka tulivat Itävallan, Italian ja Emilia-Romagnan GP:istä.
Latifi jatkoi Williams-tallissa kaudella tallikaverinaan brittikuljettaja George Russell. Latifi saavutti F1-uransa ensimmäiset pisteet Unkarin GP:stä, jossa hän ajoi kahdeksanneksi. Myöhemmin hänet nostettiin seitsemänneksi Sebastian Vettelin hylkäyksen myötä. Latifi ajoi pisteille myös Belgian GP:ssä, jossa hän oli yhdeksäs. Kauden päättäneessä Abu Dhabin GP:ssä Latifi aiheutti ulosajollaan turva-auton ratkaisten tahtomattaan mestaruuden Max Verstappenin hyväksi, joka hyötyi turva-autosta onnistuen ohittamaan Hamiltonin kilpailun viimeisellä kierroksella. Latifi saavutti kauden aikana yhteensä seitsemän pistettä sijouttuen sarjan 17:nneksi.
Syyskuussa 2021 Latifi teki Williamsin kanssa jatkosopimuksen kaudesta . Latifi ajoi kauden ainoan pistesijansa Japanin GP:stä, jossa hän oli yhdeksäs. Latifi saavutti kauden aikana 2 pistettä ollen sarjan 20:s. Kauden jälkeen Williams ilmoitti että Latifi ei jatka tallissa kaudella 2023.
Formula 1 -tulokset.
Tulokset kilpailuittain.
‡ – Yhdysvaltain GP:ssä 2018 Latifin oli tarkoitus ajaa ensimmäisissä vapaissa harjoituksissa, mutta talli perui hänen ajamisensa huonon sääolosuhteiden takia.
Monmouth

Monmouth () on noin 10 000 asukkaan kaupunki Kaakkois-Walesissa. Se sijaitsee Englannin rajan tuntumassa. Matkaa Monmouthista Walesin pääkaupunkiin Cardiffiin on 58 km. Lontooseen matkaa on reilut 200 km.
Joet Wye ja Monnow kohtaavat Monmouthissa. Kaupunki on Wye-jokilaakson keskeisiä matkailukohteita. Monnow-joen ylittävä silta (Monnow Bridge) on Britannian ainoa yhä käytössä oleva keskiajalta peräisin oleva linnoitettu joen ylittävä silta. Kapeaa siltaa käyttävät vain jalankulkijat.
Monmouthissa aloitettiin vuonna 2011 laaja Wikipedia-projekti nimeltään "Monmouthpedia".
Historia.
Kaupunkiin laskevat kolme jokea ovat tehneet siitä tärkeän paikan jo esihistoriallisina aikoina. Sieltä on löydetty jäänteitä pronssikaudelta, mahdollisesti jopa kivikaudelta.
1100-luvun lopulla Monnow-joen yli rakennettiin tamminen silta, jonka nykyiset kivirakenteet ja linnoitukset ovat 1200-luvulta. Sillan ylittämisestä Monmouthin puolelle kerättiin tullimaksua. Monmouth sai kaupunkioikeudet vuonna 1256. Siitä tuli viljavan maanviljelysalueen tärkeä kauppapaikka, ja se oli historiallisen Monmouthshiren kreivikunnan keskus.
Monmouth on ollut Reilun kaupan kaupunki vuodesta 2005 saakka.
Koulukaupunki.
Monmouthissa on useita kouluja. Monmouth Comprehensive School on yli 1600 oppilaan yhtenäiskoulu. Alakouluja on kolme (Kymin View, Osbaston ja Overmonnow). Monmouthissa toimii kaksi yksityiskoulua: Monmouth School ja Haberdashers' Monmouth School for Girls.
Kauppakaupunki.
Monmouth on vilkas kauppakaupunki. Kaupungissa on useiden valtakunnallisten myymäläketjujen liikkeitä kuin myös paikallisia itsenäisiä yrityksiä. Kauppaliikkeet ovat keskittyneet Monnow Street-nimisen pääkadun varrelle. Suurimpia valintamyymälöitä ovat Waitrose, The Co-operative Food, Marks &amp; Spencer Food, Iceland ja Lidl. Pääkadun varrella on myös useita pankkeja, kahviloita ja ravintoloita.
Church street -nimisen mukulakivipäällysteisen kävelykadun varrella on useiden ravintoloiden lisäksi mm. kahvila, käsityöliikkeitä, kirjakauppa ja apteekki.
Torikauppaa käydään Monnow Bridge -nimisen sillan luona sekä toisinaan myös Agincourt Square -nimisellä aukiolla. Keskustassa on useita pubeja kuten The Old Nags Head, The Queen's Head, The Punch House, The Griffin, The Gloucester, The Vinetree, The King's Head (Wetherspoon), The Three Horseshoes, The Green Dragon ja The Gatehouse.
Monmouthin maisemat.
Monmouthia ympäröi mäkinen maalaismaisema. Laajoja peltoalueita täplittävät metsät siellä täällä. Korkeimpia mäkiä Monmouthin läheisyydessä ovat Buckholt Wood (230 m), Kymin (260 m) ja Graig (258 m).
Joet Wye ja Monnow ovat alueen keskeisiä maamerkkejä.
Ystävyyskunnat.
Monmouthin ystävyyskunnat ovat
Beginners

Beginners on vuonna 2010 ensi-iltansa saanut Mike Millsin ohjaama ja käsikirjoittama elokuva. Sen pääosissa ovat Ewan McGregor, Christopher Plummer, Mélanie Laurent ja Goran Višnjić.
Christopher Plummer palkittiin roolistaan muun muassa parhaan miessivuosan Oscarilla ja Golden Globella.
Aiheesta muualla.
After the Burial

After the Burial on vuonna 2004 perustettu yhdysvaltalainen progressiivista metallia, teknistä ja melodista metalcorea deathcore-vaikuttein soittava yhtye, joka on kotoisin Minnesotan osavaltiossa sijaitsevasta Minneapolis–Saint Paulista. Yhtyeen nähdään vaikuttaneen paljon djentin, progressiivisen metalcoren ja deathcoren kehitykseen.
Brianne Theisen-Eaton

Brianne Theisen-Eaton (s. 18. joulukuuta 1988 Humboldt, Saskatchewan) on uransa jo lopettanut kanadalainen seitsenottelija.
Theisen-Eaton sijoittui vuoden 2012 Lontoon kesäolympialaisten seitsenottelussa kymmenennelle sijalle. Moskovan MM-kilpailuissa 2013 hän sijoittui hopealle 6530 pisteellä. Hän sai hopeaa myös Sopotin MM-hallikilpailujen 2014 viisiottelussa pistein 4768. Hän voitti Glasgow'n Kansainyhteisön kisoissa 2014 kultaa seitsenottelussa pistein 6597. Pekingin MM-kilpailuissa Theisen-Eaton sai hopeaa pistein 6554. Hän sai saman vuoden Pan-Amerikan kisoissa pronssia 4 × 400 metrin viestissä. Hän voitti viisiottelun sisäratojen maailmanmestaruuden Portlandissa 2016 pistein 4881. Rio de Janeiron olympialaisissa 2016 hän saavutti pronssia tuloksella 6653 pistettä.
Theisen-Eaton ilmoitti 4. tammikuuta 2017 lopettavansa uransa. Samalla lopettaa hänen miehensä Ashton Eaton oman uransa.
Yksityiselämä.
Theisen-Eaton meni kesällä 2013 naimisiin yhdysvaltalaisen kymmenottelijan ja kymmenottelun maailmanennätyksen haltijan Ashton Eatonin kanssa. Pari tapasi toisensa Oregonin yliopistossa.
Henkilökohtaiset ennätykset.
Lähde: IAAF, Tilastopaja
Canon EOS

Canon EOS (Electro-Optical System) on japanilaisen Canon-merkin suunnittelema sarja järjestelmäkameroita. EOS-malleja on sekä ammattilaisille että harrastajille suunnattuja jokaiseen hintaluokkaan.
Canonilla on useampia erilaisia objektiivimounteja digitaalisiin EOS-järjestelmäkameroihin: EF, joka on tarkoitettu kinokoon kameroihin, mutta on yhteensopiva sellaisenaan myös pienemmän koon sensorien kanssa, EF-S, joka on edullisempi valmistaa ja on suunniteltu kinokokoa pienemmille sensoreille (Canonilla APS-H, APS-C), sekä EF-M, joka on tarkoitettu peilittömiin järjestelmäkameroihin. Lisäksi uutena on tullut RF-mountille suunniteltu ammattilaistason objektiivimallisto, joka on suunnattu uusille kinokoon peilittömille EOS R -sarjalaisille.
Joitakin kameroita myydään eri maanosissa ja maissa eri nimillä, esimerkiksi Pohjois-Amerikassa 400D tunnetaan nimellä EOS DIGITAL REBEL XTi ja Japanissa EOS Kiss Digital X.
Vuonna 1987 julkaistusta sarjan ensimmäisestä kamerasta EOS 650:sta lähtien sarjan kamerat olivat filmikameroita, mutta 2000-luvun vaihteessa alan digitalisoitumisen mukana myös EOS-sarja muuttui digitaaliseksi. Tästä kertoo myös mallinumeron perään lisätty D-kirjain (esim. EOS 650D). Canonin peilittömät järjestelmäkamerat tunnistaa M- ja R-merkinnöistä. EOS M -sarjaan kuuluvat Canonin pienemmän sensorikoon kennot, kuten esimerkiksi EOS M5. EOS R -sarjaan kuuluvat Canonin täyskokoiset eli kinokoon kennot, kuten EOS R6.
Canon EOS -malleja.
Digitaaliset järjestelmäkamerat.
10-sarja.
Ensimmäiset Canonin itse kokonaan valmistamat DSLR-kamerat oli numeroitu poikkeavasti verrattuna myöhempiin samaan sarjaan kuuluneisiin kameroihin. Niiden ilmiasu on vastaava kuin myöhempien 10-sarjalaisten. EOS-, D30-, D60- ja 10D-runkoihin voi kiinnittää vain EF-objektiiveja. Myöhempiin 10-sarjan kameroihin käyvät sekä EF- että EF-s-objektiivit.
Pentadekaanihappo

Pentadekaanihappo (C15:0) on pariton tyydyttynyt rasvahappo, jota esiintyy esimerkiksi maidossa, nurmella ruokitussa naudanlihassa ja lampaanrasvassa. Pentadekaanihappoa esiintyy myös kukkien tuoksuissa ja semiokemikaalina eliöiden viestinnässä.
Vuonna 2023 julkaistussa tutkimuksessa esitettiin, että pentadekaanihappo kuuluisi välttämättömiin rasvahappoihin, koska sillä on laajoja vaikutuksia sydän- ja verisuoniterveyteen, immuunipuolustukseen ja maksan terveyteen. Tutkimusnäytön perusteella on arvioitu, että pentadekaanihapon päivittäisen saannin pitäisi olla 100–300 milligrammaa.
Maitorasva on pentadekaanihapon tärkein lähde länsimaisessa ravinnossa. Maidon pentadekaanihappopitoisuus vaihtelee välillä 1–3 prosenttia.
Terveysvaikutukset.
Vuonna 2024 julkaistussa tutkimuksessa havaittiin, että pentadekaanihappo ehkäisee ferroptoosiksi kutsuttua solukuoleman muotoa, joka johtuu solukalvon hauraiden rasvahappojen hapettumisesta. Ferroptoosi lisää puolestaan tyypin 2 diabeteksen, sydän- ja verisuonisairauksien ja ei alkoholiperäisen rasvamaksan riskiä. 
On myös epäilty, että pentadekaanihappo saattaa vaikuttaa lisäävällä tavalla HIV:n siirtymiseen äidiltä lapselle imetyksen kautta.
Jan Groop

Jan Henrik Groop (s. 26. helmikuuta 1934 Vaasa) on suomalainen diplomaatti. Hän on koulutukseltaan juristi ja on saanut varatuomarin arvon. Groop on toiminut suurlähettiläänä Bagdadissa Irakissa 1978–1981, ulkoministeriön neuvottelvana virkamiehenä vuodesta 1981, suurlähettiläänä New Delhissä Intiassa ja Kathmandussa Nepalissa 1984–1988, Alger'issa Algeriassa 1991–1995 ja samalla Tunisissa Tunisiassa 1994–1995 ja Ankarassa Turkissa 1995–1997.
Lähteet.
Montaanihappo

Montaanihappo eli oktakosaanihappo on tyydyttynyt rasvahappo. Sitä on tunnistettu olevan vain montaanivahassa ja mehiläisvahassa. Montaanihappoa käytetään muodostamaan suojaava kerros hedelmien ja muiden elintarvikkeiden pinnoille.
1,5-heksadieeni

1,5-Heksadieeni (C6H10) on dieeneihin kuuluva hiilivety. Yhdistettä käytetään pääasiassa polymeerisynteeseissä.
Ominaisuudet, valmistus ja käyttö.
1,5-Heksadieeni on huoneenlämpötilassa väritöntä nestettä, joka liukenee huonosti veteen.
Yhdistettä valmistetaan pääasiassa metateesireaktiolla. Lähtöaineina reaktioissa käytetään joko 1,5-syklo-oktadieeniä ja eteeniä tai 1,5,9-syklododekatrieeniä ja kolmea ekvivalenttia eteeniä. Nämä ovat niinkutsuttuja renkaanavautumismetateesireaktioita, jotka johtavat rengasrakenteen hajoamiseen ja alifaattisen yhdisteen muodostumiseen. Katalyyttinä käytetään reniumyhdisteitä ja saanto on parhaimmillaan 90%. 1,5-Heksadieenin tuotanto on useita tonneja vuosittain. Prosessin kehitti Shell 1980-luvun lopulla.
1,5-heksadieeni muodostaa eräiden siirtymämetallien kanssa organometalliyhdisteitä ja se voi toimia joko yksi- tai kaksihampaisena ligandina. Se muodostaa organometalliyhdisteitä muun muassa nikkelin, palladiumin ja kuparin kanssa. Osalla komplekseista esiintyy rakenteen fluksionaalisuutta.
1,5-heksadieeniä käytetään polymeerien valmistuksessa. 1,5-heksadieenistä muodostuu yksinään polymeeri, jonka rakenne koostuu 1-metyleeni-3-syklopentyyliyksiköistä. Nämä polymeerit ovat kiteisiä, niillä on korkea sulamispiste, suuri tiheys, suuri joustavuus ja hyvä lujuus. Sopivia katalyyttejä käyttäen näistä polymeereistä saadaan myös isotaktisia ja optisesti aktiivisia. Olosuhteista riippuen renkaat voivat olla joko cis- tai transasemassa toisiinsa nähden. 1,5-heksadieenistä voidaan valmistaa myös kopolymeerejä, esimerkiksi propeenin kanssa.
Pikkusieppodrongo

Pikkusieppodrongo ("Dicrurus atripennis") on drongojen heimoon kuuluva varpuslintu.
Levinneisyys.
Pikkusieppodrongoa tavataan Länsi- ja Keski-Afrikassa. Sen kannankehitys on laskeva, mutta lajin populaation ei uskota olevan vaarallisen pieni, eikä vähenemisen vielä vaarantavan sitä, joten se on luokiteltu elinvoimaiseksi.